
Κανονισμός συναγερμού και γυμνασίων στα εμπορικά πλοία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τα άρθρα 9 και 13 του Ν. 1045/1980 «περί κυρώσεως 
της υπογραφείσης εν Λονδίνο} Διεθνούς Συμβάσεους περί 
ασφαλείας της ανθρώπινης ζωής εν θαλάσση 1974 και περί 
άλλων τινών διατάξεων» (ΦΕΚ 95 Α'/80). 

β) Τα άρθρα 2 παρ. 1, 32, 36 και 45 του Κεφαλαίου Δ' 
του Ν.Δ. 187/73 «περί Κώδικος Δημοσίου Ναυτικού Δι¬ 
καίου» (ΦΕΚ 261 Α'/1973). 

γ) Τη 245/17-4-84 γνωμοδότηση του Συμβουλίου Εμπο¬ 
ρικού Ναυτικού. 

δ) Την 328/84/1-6-84 γνωμοδότηση του Συμβουλίου 
της Επικράτειας. 

Μετά από πρόταση του Υπουργού Εμπορικής Ναυτιλίας, 
αποφασίζουμε : 

Άρθρο πρώτο. 

Κυρώνεται ο Κανονισμός «συναγερμού και γυμνάσιο»; στα 
εμπορικά πλοία», ο οποίος έχει ως εξής : 

ΚΑΝΟΝΙΣΜΟΣ 

Συναγερμού και γυμνασίων στα εμπορικά πλοία. 

ΜΕΡΟΣ I. 

Άρθρο 1. 

Εφαρμογή. 

Ο Κανονισμός αυτός εφαρμόζεται: 

α) Σε πλοία με ελληνική σημαία, όπως ειδικότερα προ- 
βλέπεται από τις διατάξεις αυτού. 

β) Σε πλοία με ξένες σημαίες αντιστοίχων κατηγοριών, 
που καταπλέουν στα ελληνικά λιμάνια, με την προϋπόθεση 
ότι τα Κράτη των σημαιών των πλοίων αυτών δεν έχουν νομο¬ 
θεσία αντίστοιχη του Κανονισμού αυτού. 

Άρθρο 2. 

Ορισμοί - Σκοπός. 

1. Κατά την εφαρμογή του Κανονισμού αυτού νοείται : 

.Επιβατηγό πλοίο : Κάθε πλοίο, που μεταφέρει περισσό¬ 
τερους από 12 επιβάτες. 

Φορτηγό πλοίο : Κάθε πλοίο, που δεν είναι επιβατηγό. 

Βραχύς διεθνής πλους : Ο διεθνής πλους κατά τη διάρ¬ 
κεια του οποίου το πλοίο δεν απομακρύνεται περισσότερο 
από 200 μίλια από λιμάνι όπου οι επιβάτες και το πλήρωμα 


μπορούν να βρεθούν σε ασφάλεια και εφόσον η απόσταση 
μεταξύ του τελευταίου λιμανιού προσέγγισης της Χώρας, 
από την οποία αρχίζει το ταξείδι και του τελικού λιμανιού 
προορισμού δεν υπερβαίνει τα 600 ν. μίλια. 

Διεθνής πλους : Είναι ο πλους από το λιμάνι μιας Χώρας 
σε κάποιο λιμάνι εκτός της Χώρας αυτής και αντίστροφα. 

2. Σκοπός του Κανονισμού αυτού είναι η στην πράξη 
άσκηση στο πλοίο των πληρωμάτων για τη συνεχή ετοιμό- 
τητά τους να αντιμετωπίσουν έκτακτη στο σκάφος ανάγκη 
και να το εγκαταλείψουν με ασφάλεια αν απαιτηθεί. 

Με την πρακτική αυτή εκπαίδευση επιδιώκεται επίσης η 
ενημέρωση των πληρωμάτων για τη λειτουργικότητα του 
υλικού ασφάλειας και η μέριμνα της συνεχούς συντηρήσεως 
και ετοιμότητάς τους, ώστε να ανταποκριθεί στο σκοπό για 
τον οποίο προορίζεται. 

ΜΕΡΟΣ II. 

Άρθρο 3. 

Καθήκοντα πληρώματος σε περίπτωση ανάγκης. 

1. Σε κάθε μέλος του πληρώματος αναθέτονται ειδικά 
καθήκοντα που αναλαμβάνονται σε περίπτωση συμβάντος 
έκτακτης ανάγκης. Τα ειδικά αυτά καθήκοντα αφορούν 
στην ενεργό συμμετοχή κάθε μέλους για την ασφαλή εγκα¬ 
τάλειψη πλοίου, για την αντιμετώπιση πυρκαγιάς και για 
την αντιμετώπιση διαρροής. 

Η διαίρεση του πληρώματος για την περίπτωση έκτακτης 
ανάγκης καθορίζεται στον Πίνακα Συναγερμού του άρθρου 4. 

2. Για το σκοπό της αποτελεσματικής αντιμετώπισης 
πυρκαγιάς, διαρροής ή άλλης φύσης ατυχημάτων, τα οποία 
ενδέχεται να οδηγήσουν σε εγκατάλειψη του σκάφους, συγ¬ 
κροτείται σε κάθε πλοίο «Ομάδα αντιμετώπισης κινδύνου» 
της οποίας αποκλειστικό έργο είναι η ουσιαστική αντιμε¬ 
τώπιση οποιασδήποτε έκτακτης ανάγκης. 

Το έργο της Ομάδας αντιμετώπισης κινδύνου είναι αυτο¬ 
τελές και ανεξάρτητο από την οργάνωση και διαίρεση πλη¬ 
ρώματος σύμφωνα με τον πίνακα συναγερμού. 

Η Ομάδα αυτή συγκροτείται από τέσσερα τουλάχιστον 
μέλη του πληρώματος από τα οποία ένα τουλάχιστο είναι 
αξιωματικός καταστρώματος και ένα αξιωματικός μηχανής. 
Η Ομάδα πρέπει να είναι εφοδιασμένη με εργαλεία και κατάλ¬ 
ληλα μέσα, μεταξύ των οποίων περιλαμβάνεται εξάρτηση 
πυροσβέστου με αναπνευστική συσκευή, φανάρια ασφάλειας, 
τσεκούρια, λοστοί και κλειδιά. Η επιλογή των μελών πλη¬ 
ρώματος της Ομάδας γίνεται με γνώμονα το βαθμό ενημε¬ 
ρότητας του καθενός στη στεγανή υποδιαίρεση, το πυροσβε¬ 
στικό υλικό και το δίκτυο των συστημάτων ασφάλειας 
του πλοίου. 

Άρθρο 4. 

Πίνακας Συναγερμού. 

1. Ο Πλοίαρχος κάθε πλοίου είναι υποχρεωμένος να συν¬ 
τάσσει πίνακα συναγερμού ο οποίος αναγράφει σε στήλες 
τον αύξοντα αριθμό καταχώρισης στον πίνακα, το ονοματε¬ 
πώνυμο και την ειδικότητα κάθε μέλους του πληρο)ματος 
και σε τρεις χωριστές στήλες τα καθήκοντα, που ανατίθενται 
σ’ αυτό κατά την εγκατάλειψη του πλοίου, την πυρκαγιά 
και τη διαρροή. 

2. Ο πίνακας συναγερμού ειδικότερα : 
α) Καθορίζει : 

(ι) την επάνδρωση των σωσιβίων λέμβων με αριθμό 
ανδρών αρκετών για την ασφαλή καθαίρεση και κίνησή τους. 

(ιι) Το λέμβαρχο της σωσίβιας λέμβου και προκειμένου 
για μηχανοκίνητη λέμβο το χειριστή της μηχανής και τον 
υπεύθυνο για τη μεταφορά και το χειρισμό της φορητής 
ραδιοτηλεγραφικής συσκευής. 

(ιιι) Τους χώρους συγκέντρωσης των επιβατών στα καθο¬ 
ριζόμενα σημεία του πλοίου. 

(ιν) Τα σήματα συναγερμού μαζί με την επεξηγηματική 
έννοια του καθενός για την προετοιμασία των σωσίβιων 
λέμβων. 

(ν) Τη συγκρότηση της «Ομάδας αντιμετώπισης κιν¬ 
δύνου)). 

β) Αναγράφει τα ανατιθέμενα στα μέλη του πλήρωματος 
διάφορα καθήκοντα σε σχέση με : 

(ι) Το κλείσιμο των στεγανών θυρών, βαλβίδων και μη¬ 
χανισμών κλεισίματος των ευδιαίων (μπούνια), των χω¬ 
νιών απόρριψης στάχτης και των θυρών πυρκαγιάς. 

(ιι) Τον εξοπλισμό των σιοσίβιων λέμβων και τα υπό¬ 
λοιπα σωστικά μέσα. 

(ιιι) Την καθαίρεση των σωσίβιων λέμβων. 

(ιν) Την κατάσβεση της πυρκαγιάς λαμβανομένων υπόψη 
των σχεδιαγραμμάτων ελ.έγχου πυρκαγιάς του πλοίου. 

γ) Όταν πρόκειται για επιβατηγό πλοίο αναγράφει επι¬ 
πρόσθετα και τα διάφορα καθήκοντα που αναθέτονται στα 
μέλη του προσωπικού γενικών υπηρεσιών, τα σχετικά με 
τους επιβάτες σε περίπτωση ανάγκης. Τα καθήκοντα αυτά 
αφορούν στην : 

(ι) Ειδοποίηση των επιβατών. 

(ιι) Εξασφάλιση ότι οι επιβάτες είναι κατάλληλέ ντυ¬ 
μένοι και έχουν φορέσει κατά το σωστό τρόπο τις σωσίβιες 
ζώνες τους. 

(ιιι) Καθοδήγηση των επιβατών για μετάβασή τους στους 
καθοριζόμενους χώρους συγκέντρωσης ακολουθώντας προς 
τούτο τα ενδεικτικά βέλη και πινακίδες. 

(ιν) Διατήρηση της τάξης στους διαδρόμους και τις κα¬ 
θόδους και γενικά στον έλεγχο της κίνησης των επιβατών. 

(ν) Εξασφάλιση ότι μεταφέρθηκε αρκετή ποσότητα κλινο¬ 
σκεπασμάτων στις σωσίβιες λέμβους. 

3. Ο πίνακας συναγερμού : 

α) Συμπληρώνεται πριν από τον απόπλου του πλοίου 
και αντίγραφά του αναρτώνται στη γέφυρα του πλοίου, τα 
διαμερίσματα του πληρώματος και το μηχανοστάσιο, 
β) Χρονολογείται και υπογράφεται από τον Πλοίαρχο, 
γ) Όταν πρόκειται για επιβατηγό πλοίο να είναι τύπου 
εγκεκριμένου από την Επιθεώρηση Εμπορικοόν Πλοίων. 

4. Εκτός από τον πίνακα συναγερμού συντάσσεται για 
κάθε μέλος του πληρώματος Ατομικό Δελτίο Συναγερμού 
(καρτέλλα), που αναρτάται στην καμπίνα του ναυτικού. 
Στο Δελτίο αναγράφονται τα ατομικά στοιχεία και ειδικά 
σήματα συναγερμού με την έννοιά τους και τα ανατιθέμενα 
καθήκοντα. Προκειμένου για επιβατηγά πλοία μέσα στις 
καμπίνες των επιβατών αναρτάται πινακίδα σε εμφανή θέση 
που εξηγεί καθαρά στην ελληνική και τουλάχιστο στην 
αγγλική γλώσσα την έννοια των εκπεμπομένων σημάτων 
μαζί με επακριβείς οδηγίες για το τί πρέπει να κάνουν σε 
περίπτωση κινδύνου και τον τρόπο, που πρέπει να φορέσουν 
τη σωσίβια ζώνη. Όμοια πινακίδα αναρτάται σε κατάλληλες 
θέσεις των καταστρωμάτων και των κοινόχρηστων χώρων. 


5. Στους διαδρόμους των διαμερισμάτων του πλοίου τοπο¬ 
θετούνται ενδεικτικές πινακίδ ες για την καθοδ ήγηση των επι - 
βατών στους χώρους συγκέντρωσης σε περίπτωση ανάγκης. 

Άρθρο 5. 

Σήματα Συναγερμού. 

1. α) Γενικό Σήμα Κινδύνου : Το σήμα αυτό για τα επι- 
βατηγά και φορτηγά πλοία αποτελείται από επτά ή ττερισ- 
σότερους διαδοχικούς βραχείς σφυριγμούς, που ακολου¬ 
θούνται από έναν μ.ακρό σφύριγμά με τη σφυρίχτρα ή σειρήνα 
του πλοίου. 

β) Όταν πρόκειται για φορτηγά και επιβατηγά πλοία 
μήκους μεγαλύτερου από 45,7 μέτρα και επιβατηγά που 
ανεξάρτητα από το μήκος τους εκτελούν διεθνείς πλόες, οι 
οποίοι δεν είναι βραχείς διεθνείς πλ.όες, εκπέμπεται εκτός 
από το Γενικό Σήμα Κινδύνου, και με το ηχητικό ηλεκτρικό 
σύστημα του πλοίου, συνεχής ήχος διάρκειας τέτοιας, ώστε 
να εξασφαλίζεται ότι το σήμα αυτό θα έχει ακουστεί σ’ όλο 
το πλοίο. 

γ) Η εκπομπή του σήματος αυτού για μεν το πλήρωμα ση¬ 
μαίνει γρήγορη επάνδρωση των θέσεων προετοιμασίας χρη¬ 
σιμοποίησης των σιοσίβιων μέσων του πλοίου όπως ακριβώς 
προβλέπεται από τον Πίνακα συναγερμού, για δε τους επι¬ 
βάτες σημαίνει την προοόθησή τους στους χώρους συγκέν¬ 
τρωσης επιβατών, οι οποίοι καθορίζονται στις πινακίδες 
των καμπινών και στις πινακίδες τις τοποθετημένες στους 
διαδρόμους και στους κοινόχρηστους χώρους. 

Ως χώροι συγκέντρωσης των επιβατών ανάλογα με την 
εσωτερική διαρρύθμιση και οργάνωση του πλοίου, πρέπει να 
καθορίζονται είτε οι χώροι επιβίβασης κοντά στο σωστικό 
μέσο στο οποίο προβ/.έπεται να επιβιβαστούν, είτε ευρύχωρες 
αίθουσες των ανώτερων καταστρωμάτων από τις οποίες στη 
συνέχει:·: οι επιβάτες εύκολα καθοδηγούνται από το πλήρωμα 
στα διατιθέμενα σωστικά μέσα. 

δ) Το πλήρωμα και οι επιβάτες σε περίπτωση εκπομπής 
Γενικού σήματος κινδύνου φορούν αμέσως τις σωσίβιες 
ζώνες τους. 

ε) Εκπομπή του σήματος κινδύνου δεν σημαίνει και εγκα¬ 
τάλειψη του πλοίου. 

Η έναρξη της επιβίβασης στα σωστικά μέσα και στη συνέ¬ 
χεια η καθαίρεση αυτών στη θάλασσα σημαίνεται με την 
εκφώνηση της εντολής «Εγκατάλειψη πλοίου» από τον Πλοί¬ 
αρχο, που έχει το γενικό πρόσταγμα. 

2. Σήμα πυρκαγιάς : 

α) Το σήμα πυρκαγιάς για τα φορτηγά και τα επιβατηγά 
πλοία αποτελείται από ομάδες κωδωνισμών διάρκειας της 
κάθε μιάς δέκα (10) δευτερολέπτων με τον κώδωνα του 
πλοίου. 

β) Όταν πρόκειται για φορτηγά και επιβατηγά πλοία 
μήκους μεγαλύτερου από 45,7 μέτρα και επιβατηγά ανεξάρ¬ 
τητα από το μήκος τους που εκτελούν διεθνείς πλόες, που δεν 
είναι βραχείς διεθνείς πλόες, να εκπέμπεται επιπρόσθετα το 
ίδιο ως άνω σήμα με το ηχητικό ηλεκτρικό σύστημα αναγγε¬ 
λίας κινδύνου. 

γ) ιι εκπομπή των προαναφερομένων σημάτων σημαίνει 
για το πλήρωμα την ταχεία επάνδρωση των θέσεων που προ- 
βλέπονται από τον πίνακα συναγερμού για την κατάσβεση της 
πυρκαγιάς. Όταν πρόκειται για τους επιβάτες, επειδή υπάρχει 
πιθανότητα η πυρκαγιά να μή τεθεί υπό έλεγχο, αυτοί συ¬ 
γκεντρώνονται φορώντας τις σωσίβιες ζώνες τους σε ευρύ¬ 
χωρες αίθουσες των ανωτέρων καταστρωμάτων του πλοίου 
περιμένοντας οδηγίες για την εξέλιξη της κατάστασης. 

3. Σήμα Διαρροής : 

α) Το σήμα διαρροής προβλέπεται για πλοία μήκους μεγα¬ 
λύτερου από 45,7 μέτρα και αποτελείται από ομάδα τριών 
μακρών σφυριγμών εκπεμπομένων από το ηχητικό ηλε¬ 
κτρικό σύστημα αναγγελίας κινδύνου. 

β) Η εκπομπή του σήματος αυτού σημαίνει για το πλή- 
ρωμ.α την επάνδρωση των θέσεων οι οποίες προβλέπονται 
από τον πίνακα συναγερμού για την αντιμετώπιση της διαρ¬ 
ροής και πιθανής κατάπλυσης κάποιου χώρου του πλοίου. 

Όταν πρόκειται, για επιβάτες, επειδή υπάρχει πιθανότητα 
η κατάσταση να μη τεθεί υπό έλεγχο, αυτοί συγκεντρώνονται 
φορώντας τις σωσίβιες ζώνες σε χώρους που υποδεικνύονται 
από τον πλοίαρχο μ.ε τη χρήση μεγαφωνικού συστήματος ανά¬ 
λογα με την ως προς το διάμηκες και το εγκάρσιο θέση και 
την έκταση της διαρροής. 

4. Όλα τα συστήματα εκπομπής σημάτων συναγερμού 
χειρίζονται από τη γέφυρα του πλοίου. 

5. Σε επιβατηγά πλοία ολικής χωρητικότητας μεγαλύτερης 
από 500 κόρους υπάρχει μ,εγαφωνική συσκευή που λειτουργεί 
από τη γέφυρα του πλοίου και είναι δυνατό να ακουστεί στους 
χώρους ενδιαίτησης πληρώματος και επιβατών, μηχανοστά¬ 
σιο. καπνιστήρια, εξωτερικά καταστρώματα και στους συνή¬ 
θεις εσωτερικούς χώρους εργασίας. 

6. Η χρήση του μεγαφωνικού συστήματος για παροχή οδη¬ 
γιών και κατευθύνσεων προς το πλήρωμα και τους επιβάτες σε 
περίπτωση ανάγκης εναπόκειται στην κρίση του πλοιάρχ/.υ. 

ΜΕΡΟΣ ΠΙ. 

ΠΕΡΙ ΓΥΜΝΑΣΙΩΝ 

Άρθρο 6. 

Γενικά. 

1. Σκοπός του Μέρους III του Κανονισμού αυτού είναι η 
καθιέρωση ομοιομορφιών κανόνων εκτέλεσης γυμνασίων γιά 
την εκπαίδευση των πληρωμάτων τιον ελληνικών εμπορικών 
πλοίοον και ενημέρωση αυτών στα ειδικά καθήκαντά τους 
στην περίπτωση έκτακτης ανάγκης. 

2. Για την επιτυχία του σκοπού της προηγούμενης παρα¬ 
γράφου καθιερώνεται σύμφωνα με τα άρθρα του παρόντος 
Κανονισμού, εκτέλεση τούν παρακάτω γυμνασίων: 

α) Συγκέντρωσης επιβατών. 

β) Καθαίρεσης σωσιβίων λέμβων για εγκατάλειψη πλοίου. 

γ) Κατάσβεσης πυρκαγιάς. 

δ) Αντιμετώπισης διαρροής, και 

ε) Δοκιμής μηχανισμού κίνησης πηδαλίου. 

3. Τα γυμνάσια χαρακτηρίζονται από την εκπομπή του 
αντίστοιχου σήματος συναγερμού που είναι: 

α) Γενικό σήμα κινδύνου για γυμνάσιο συγκέντρωσης επι¬ 
βατών και καθαίρεσης σωσίβιων λέμ.βουν για εγκατάλειψη 
πλοίου. 

β) Σήμα πυρκαγιάς για το γυμνάσιο πυρκαγιάς. 

γ) Σήμα διαρροής για το γυμνάσιο διαρροής. 

Το γυμνάσιο δοκιμών μηχανισμού κίνησης πηδαλίου δεν 
αναγγέλλεται με ειδικό σήμα, ούτε αφορά τους επιβάτες. 

4. Εφόσον σε επιβατηγά πλοία το γυμνάσιο που πρόκει¬ 
ται να εκτελεστεί αφορά μόνο το πλήρωμα και δεν συνεπά¬ 
γεται συγκέντρωση των επιβατών, αυτό πρέπει να γίνεται 
γνωστό έγκαιρα στους επιβάτες από τα μεγάφωνα του πλοίου 
καθώς και με κάθε άλλο πρόσφορο μέσο. 

Άρθρο 7. 

Γενικές Οδηγίες. 

1. Τα γυμνάσια, τόσο κατά τον πλου όσο και στο λιμάνι 
γίνονται πάντοτε κατά την κρίση του πλοιάρχου, χωριστά ή 
ομ.αδικά, σε' κανονικά χρονικά διαστήματα, όπως ειδικότερα 
καθορίζεται από τα οικεία άρθρα του Κανονισμού και με τα 
οποία είναι υποχρεωμένος ο Πλοίαρχος να συμμορφώνεται με 
ακρίβεια. 

2. Μετά την εκτέλεση του γυμνασίου ακολουθεί υποχρε¬ 
ωτικά κριτική και σχολίαση του γυμνασίου και εντοπίζονται 
οι αδυναμίες που παρατηρήθηκαν και γίνεται επίσης με την 
ευκαιρία θεωρητική ανάπτυξη θεμάτουν κατάστασης και ε¬ 
τοιμότητας υλικού, καθώς και θεμάτων εκπαίδευσης και ε¬ 
νημερότητας του πληρώματος για τον τρόπο χειρισμού του 
υλικού ασφάλειας του πλοίου. 

Άρθρο 8. 

Γυμνάσιο συγκέντρωσης επιβατών. 

1. Ο ακριβής χρόνος κατά τον οποίο πρόκειται να λάβει 
χώρα γυμνάσιο συναγερμού γνωστοποιείται έγκαιρα στους 
επιβάτες και το πλήρωμ.α. 


2. Η καθοδήγηση των επιβατών στους χώρους συγκέν¬ 
τρωσης γίνεται από ειδικά οριζόμενα από τον πλοίαρχο μ.έλη 
του πληρώματος κατά προτίμηση του κλάδου Γενικών Υπη¬ 
ρεσιών. 

3. Ο επικεφαλής κάθε ομοχειρίας συγκέντρωσης αξιωμα¬ 
τικός οιρείλει να. βεβαιώνεται έγκαιρα ότι καθένα από τα μέλη 
της που είναι του Κλάδου Γενικών Υπηρεσιών γνωρίζει σε ι¬ 
κανοποιητικό βαθμό τα καθήκοντα του, τα οποία συνίσταν- 
ται κυρίως : 

α) Στην καθοδήγηση των επιβατών στους τόπους συγ¬ 
κέντρωσης, τη διατήρηση της τάξης στις σκάλες, τους δια¬ 
δρόμους, τις διόδους και γενικά ό,τι είναι σχετικό με την κί¬ 
νηση των επιβατών. 

β) Στον έλεγχο ότι όλοι οι επιβάτες του τομέα του συγ¬ 
κεντρώθηκαν στο χούρο που καθορίστηκε και φορούν κανο¬ 
νικά τις σωσίβιες ζώνες τους. 

γ) Στην ανακοίνωση προς τους επιβάτες τιον κινδύνων που 
διατρέχουν από τη μη ακριβά) τήρηση των οδηγιών που δί¬ 
νουν οι υπεύθυνοι του πλοίου. 

4. Κατά τη διάρκεια του γυμνασίου ο: υπεύθυνοι αξιωμα¬ 
τικοί υποχρεούνται να ενημερώνουν τους επιβάτες για τον 
τρόπο εγκατάλειψης του πλοίου και τονίζουν ιδιαίτερα σ’ αυ¬ 
τούς ότι το γενικό σήμα συναγερμού δεν σημαίνει και εγκα¬ 
τάλειψη του σκάφους, αλλά σκοπό έχει να εξασφαλίσει την 
κανονική προσέλευση των επιβατών στους καθοριζόμενους 
χώρους συγκέντρωσης λόγω επισημανθέντος κινδύνου. 

5. Σε όλους τους προοριζόμενους για κοιτώνες επιβατών 
χώρους πρέπει να τοποθετούνται μόνιμα πινακίδες με πλη¬ 
ροφορίες και οδηγίες για : 

α) Τους χώρους συγκέντρωσης των επιβατών που διαμέ¬ 
νουν στο θάλαμο. 

β) Την περιγραφή της φύσης και σημασίας του γενικού 
σήματος κινδύνου και των άλλων σημάτων ανάγκης. 

γ) Τις εικονογραφημένες οδηγίες σχετικά με τον τρόπο 
χρησιμοποίησης των σωσίβιων ζωνών. 

δ) Τις κινήσεις που πρέπει να γίνουν σε περίπτωση κιν¬ 
δύνου. 

6. Οι πληροφορίες αναγράφονται στην Ελληνική γλώσσα 
και τουλάχιστον και στην Αγγλική γλώσσα. 

7. Στα επιβατηγά πλοία που εκτελούν διεθνείς πλόες πρέ¬ 
πει να εκτελείται γυμνάσιο μέσα στις πρώτες 24 ώρες μετά 
τον απόπλου. Τα επιβατηγά που εκτελούν διεθνείς πλόες διάρ¬ 
κειας μικρότερης των 24 ωρών και πλόες εσωτερικού ανε¬ 
ξαρτήτως διάρκειας δεν είναι υποχρεωμένα να εκτελέσουν το 
γυμνάσιο αυτό, μπορεί όμως ο πλοίαρχος κατά την κρίση 
του, να διατάξει την εκτέλεση γυμνασίου συγκέντρωσης και 
σε πλοίο της κατηγορίας αυτής. 

Άρθρο 9. 

Γυμνάσιο καθαίρεσης σωσίβιων λέμβων. 

1. Οι καθορισμένοι για κάθε σωσίβια, λέμβο άνδρες, με ε¬ 
ξαίρεση αυτούς που εκτελούν κανονική υπηρεσία, καθώς και 
αυτούς που είναι επιφορτισμένοι με ειδικά καθήκοντα σε περι¬ 
πτώσεις κινδύνου, συγκεντρώνονται στις καθορισμένες στις 
σωσίβιες λέμβους θέσεις τους φορώντας τις σωσίβιες ζώ¬ 
νες τους. 

2. Ο λέμβαρχος κάθε σωσίβιας λέμβου ελέγχει την πα¬ 
ρουσία των ανδρών που έχει στις διαταγές του και διαπιστώ¬ 
νει ότι αυτοί γνωρίζουν καλά τα καθήκοντά τους. 

3. Οι λέμβοι που χρησιμοποιούνται για το γυμνάσιο επι¬ 
λέγονται από κάθε π?^ευρά του πλοίου, με τρόπο που τα πλη¬ 
ρώματα των άλλων λέμβων να μπορούν να παρακολουθήσουν 
το γυμνάσιο που εκτελείται. 

4. Όταν το γυμνάσιο εκτελείται κατά τη διάρκεια του 
πλου και ο καιρός και οι συνθήκες πλου το επιτρέπουν, του¬ 
λάχιστον, το ένα τέταρτο του ολικού αριθμού των λέμβων που 
κρέμονται στις επωτίδες (καπόνια) πρέπει να καθαιρείται 
και να ανακαεμάται ως το κατάστρωμα επιβίβασης. Ο εξο¬ 
πλισμός τιον λέμβων αυτών ελέγχεται και οι πλευρικές κλί¬ 
μακες και τα μέσα επιβίβασης, προετοιμάζονται κάταλληλα. 
Το σύστημα καθαίρεσης των λέμβων και οι επωτίδες (κα- 

πόνια) αυτών ελέγχονται, με τρόπο ώστε να εξασφαλίζεται η 
καλή κατάσταση και η ετοιμότητά τους. 

5. Οι λέμβοι που δεν χρησιμοποιούνται για το γυμνάσιο 
πρέπει να ελέγχονται για να διαπιστώνεται η κατάσταση στην 
οποία βρίσκονται αυτές και ο εξοπλισμός τους. 

6. Προκειμένου για μηχανοκίνητες λέμβους, ελέγχεται η 
κανονική λειτουργία των μηχανών τους. Όταν πρόκειται 
δε για λέμβους με μηχανική πρόωση γίνεται δοκιμή και 
επίδειξη του τρόπου χειρισμού τους. Ελέγχονται επίσης και 
μπαίνουν σε λειτουργία η ραδιοτηλεγραφική συσκευή σωσί¬ 
βιας λέμβου και η φορητή ραδιοτηλεγραφική συσκευή. 

7. Αν το γυμνάσιο γίνει σε λιμάνι, πρέπει να καθαιρείται 
όσο το δυνατό μεγαλύτερος αριθμός λέμβων και να ανακρεμά- 
ται έξω από τις πλευρές του πλοίου μέχρι το ύψος του κατα¬ 
στρώματος επιβίβασης περιοδικά δε να καθαιρείται στη θά¬ 
λασσα ανάλογος αριθμός από αυτές ώστε να εξασφαλίζεται 
η καθαίρεση μέχρι τη θάλασσα όλων των λέμβων, τουλάχι¬ 
στον μια φορά κάθε 4 μήνες, ώστε τα πληρώματά τους να 
εξασκούνται στο χειρισμό και τη διακυβέρνηση τους. 

8. α) Στα πλαίσια του γυμνασίου περιλαμβάνεται επίσης 
ο τρόπος χειρισμού και /λειτουργίας σωσιβίων σχεδιών και 
πλευστικών συσκευών στη χρήση των οποίων το πλήρωμα 
πρέπει να είναι πάντοτε εξασκημένο. 

β) Κατά τις ασκήσεις με σωσίβιες σχεδίες ή πλευστικές 
απσκεΐίέις το πλήρωμα πρέπει να καταβάλλει μεγάλη προ¬ 
σοχή ώστε να αποφεύγονται ζημιές σ’ αυτές ή ατυχήματα 
σε πρόσωπα. 

9. Κατά την εκτέλεση του γυμνασίου ελέγχεται η καλή κατά 
στάση των κυκλικών σωσιβίων και σωσιβίων ζωνών καθώς 
και η καλή λειτουργία της ορμιδοβόλου συσκευής και των εφο¬ 
δίων της. 

10. Γυμνάσιο καθαίρεσης σιοσιβίων λάμβων πρέπει να 
γίνεται : 

α) Στα επιβητηγά πλοία σε χρονικά διαστήματα όχι με¬ 
γαλύτερα της μιας εσιομάοας και σε επιβατηγέ ποο απο- 
πλέουν για ίιεάνή πλου 1 που ©εν είναι βραχύς πλους, το πρώ¬ 
το γυμνάσιο εκτελείται μετά τον απόπλου από το τελευταίο 
λιμάνι της χώρας. 

β) Στα φορτηγά πλοία σε χρονικά διαστήματα όχι μεγα¬ 
λύτερα από ένα μήνα, με την πρόβλεψη ότι το γυμνάσιο πρέ¬ 
πει να εκτελείται μέσα σε 24 ώρες από τον απόπλου από 
λιμάνι αν περισσότερο από το 25 τοις εκατό του πληρώματος 
αντικαταστάθηκε στο λιμάνι αυτό. 

11. Αν το γυμνάσιο καθαίρεσης σιυσιβίων λέμβων γίνεται 
μαζί με το γυμνάσιο συγκέντρωσης επιβατών το πλήρωμα 
εκτελεί επί πλέον και τις κινήσεις που προβλέπονται από το 
άρθρο 8. 

12. α) Συμπληρώνεται και υπογράφεται από τον υπεύθυνο 
αξιωματικό και τον Πλοίαρχο ο «Πίνακας Επιθεώρησης Εφο¬ 
δίων Σωσιβίων Λέμβων» του Παραρτήματος του Κανονισμού 
αυτού, για την εξακρίβωση ότι τα εφόδια των σωσιβίων λέμ¬ 
βων είναι πλήρη και σε ετοιμότητα, στις παρακάτω περιπτώ¬ 
σεις : 

(ι) Με την ευκαιρία της εκτέλεσης γυμνασίου καθαίρεσης 
σωσιβίων λέμβων, και 

(ιι) Κατά την ανανέωση του Πιστοποιητικού ασφαλείας 
επιβατηγού πλοίου ή του Πρωτοκόλλου Γενικής Επιθεώρησης 
ή του Πιστοποιητικού Ασφάλειας εξαοτισμού φορτηγού 
π?α»ίου. 

β) Ο προαναφερόμενος πίνακας συντάσσεται χωριστά για 
κάθε σωσίβια λέμβο και σε ξεχωριστές στήλες αναγράφονται 
η ημερομηνία ανανέωσης του κάθε εφοδίου και η πραγματική 
κατάστασή του από πλευράς ετοιμότητας. Αν ενδιάμεσα 
και μέσα στο χρόνο ισχύος ενός Πιστοποιητικού γίνει ανα¬ 
νέωση κάποιου εφοδίου αναγράφεται η νέα ημερομηνία στην 
ίδια στήλη και διαγράφεται με οριζόντια γραμμή η παλιά 
ημερομηνία. 

Άρθρο 10. 

Γυμνάσιο κατάσβεσης πυρκαγιάς. 

1. α) Για την εκτέλεση του γυμνασίου αυτού ορίζεται 
υποθετικά ένα σημείο του πλοίου στο οποίο παρουσιάστηκε 
πυρκαγιά και ακολουθεί συναγερμός του πληρώματος. 


Επειδή για τον εντοπισμό και καταπολέμηση πυρκαγιάς 
είναι απαραίτητη η συνεργασία του προσωπικού όλων των 
διαμερισμάτων, επί κεφαλής του γυμνασίου πρέπει να ορί¬ 
ζεται αξιωματικός καταστρώματος, ανεξάρτητα από το τμή¬ 
μα που παρουσιάστηκε η πυρκαγιά. 

β) Στην περίπτωση που το γυμνάσιο πυρκαγιάς αφορά 
και συγκέντρωση τοον επιβατών αυτοί φορούν τις σωσίβιες 
ζώνες και με την καθοδήγηση του πληρώματος συγκεντρώ¬ 
νονται σε ευρύχωρες αίθουσες που βρίσκονται στα ανώτερα 
καταστρώματα. Στους επιβάτες εξηγείται με λεπτομέρεια 
η σημασία του γυμνασίου και τονίζονται ιδιαίτερα η ψυ¬ 
χραιμία που πρέπει να επικρατεί καθώς και η με ακρίβεια 
εκτέλεση των διαταγών. 

2. Η φύση και η θέση της υποτιθέμενης πυρκαγιάς πρέπει 
να ακολουθεί τους συνδυασμούς : 

α) φορτίου κύτους, 
β) πετρελαιαποθηκούν, 

γ) φορτίου υγρών καυσίμων ή άλλων εύφλεκτων, 
δ) μηχανοστασίου και λεβητοστασίου, 
ε) διαμερίσματος επιβατών ή πληρώματος, και 
στ) μαγειρείου. 

3. Αμέσως μόλις δοθεί το σήμα πυρκαγιάς, τα συνεργεία 
κατάσβεσης πυρκαγιάς συγκεντρώνονται σε καθορισμένες 
θέσεις και περιμένουν διαταγές. Το προσωπικό του μηχανο¬ 
στασίου πρέπει να διαπιστώνει αν οι πυροσβεστικές αντλίες 
στους χώρους των μηχανών είναι έτοιμες για χρήση και ότι 
αποδίδουν στο δίκτυο σωλήνωσης πυρκαγιάς νερό με πλήρη 
πίεση, επίσης δε βάζει σε λειτουργία την αντλία πυρκαγιάς 
ανάγκης. 

4. Ταυτόχρονα οι ορισμένοι στην ομοχειρία πυροσβεστών 
φορούν τις εξαρτήσεις πυροσβέστη και πηγαίνουν στον τοπο 
που υποτίθεται ότι παρουσιάστηκε η πυρκαγιά. Οι σωλήνες 
πυρκαγιάς της περιοχής πρέπει να ξετυλίγονται και να 
γίνεται χρήση νερού. 

5. Ικανοποιητικός αριθμός φορητών πυροσβεστήρων πρέ¬ 
πει να είναι έτοιμος για άμεση χρήση και οι άνδρες να 
εκπαιδεύονται στη χρήση του κατάλληλου τύπου αναλογα 
με το είδος της πυρκαγιάς. 

6. Τα μέλη του πληρώματος που ορίζονται για την εκτέ¬ 
λεση γυμνασίιον πρέπει να εκπαιδεύονται στο κλείσιμο 
των ανοιγμάτων δηλαδή θυρίδων, θυρών, αναφωτιδο^ν μηχα¬ 
νοστασίου, εξαεριστήρων και αυτών που είναι γύρω απο 
την καπνοδόχο, με σκοπό τον περιορισμό της εισοδου αέρα 
στο χώρο της πυρκαγιάς. Ειδικά μέτρα να παιρνονται για 
την απομόνωση του χώρου πυρκαγιάς απο το υπολοιπο 
πλοίο. 

7. Γι’ αυτό το πλήρωμα πρέπει να είναι ενημερωμένο 
για τη θέση του ελέγχου και χειρισμών των εξαεριστήρων, 
αντλιών, πετρελαίου, επιστομίων δεξαμενών καυσίμων, 
λιπαντικών κ.λ.π. 

8. Οι εγκαταστάσεις των μόνιμων συστηματοκ/ κατάσβε¬ 

σης πυρκαγιάς (διοξειδίου του άνθρακα, αφρου, αυτομάτου 
ραντισμού με νερό) καθώς επίσης και οι εγκαταστάσεις 
του συστήματος ανίχνευσης, εντοπισμού και αναγγελίας της 
πυρκαγιάς ελέγχονται με πραγματική δοκιμή, αν βέβαια 
αυτό είναι πρακτικά δυνατό και σκόπιμο και επιθεωρούνται 
τακτικά για να πιστοποιείται η καταλληλότητα τους για 
άμεση χρήση. , 

Σε όσα από τα πιο πάνω συστήματα προβλεπεται διπλή 
τροφοδότηση από την κύρια πηγή ηλεκτρικής ενεργειας 
και πηγή ηλεκτρικής ενέργειας ανάγκης, εκπαιδεύεται το 
προσωπικό μηχανής στους τρόπους ενεργοποίησης, των 
χειροκινήτων διακοπτών επιλογής τροφοδοσίας από τον 
κύριο πίνακα ή τον πίνακα ανάγκης. 

9. Οι ομάδες κατάσβεσης πυρκαγιάς πρέπει να εξασκούνται 
στη χρήση των προσωπίδων καπνού η άλλων αναπνευστικών 
συσκευών που υπάρχουν στο πλοίο. Τα μέσα επείγουσας 
ανάγκης (π.χ. φορητά ηλεκτρικά μηχανοτρυπανα, τσεκουριά, 

λυχνίες κλπ.) μεταφέρονται στο σημείο της πυρκαγιάς 
από τους υπεύθυνους όταν γίνεται το γυμνάσιο. 

10. Το γυμνά»·!ο πυρκαγιάς πρέπει να γίνεται: 

α) στα επιβατηγά πλοία κατά χρονικά διαστήματα όχι 
μεγαλύτερα από μια βδομάδα και σε επιβατηγό που αποπλέει 
για διεθνή πλου που δεν είναι βραχύς διεθνής πλους το 
πρώτο γυμνάσιο εκτελείται αμέσους μετά τον απόπλου του 
από το τελευταίο λιμάνι της Χώρας. 

β) Στα φορτηγά πλοία σε χρονικά διαστήματα όχι 
μεγαλύτερα από ένα μήνα με την πρόβλεψη ότι το γυμνάσιο 
πρέπει να εκτελείται μέσα σε 24 ούρες από τον απόπλου 
του από λιμάνι αν περισσότερο από το 25 τοις εκατό του 
πληρώματος αντικαταστάθηκε στο λιμάνι αυτό. 

Άρθρο 1.1. 

Γυμνάσιο αντιμετώπισης διαρροής. 

1. Α'. Επιβατηγά πλοία : 

Σε όλα τα επιβατηγά πλοία πρέπει να : 

α) Δοκιμάζονται καθημερινά όσες από τις μηχανοκί¬ 
νητες στεγανές ή γιγγλυμοοτές πόρτες, που είναι επάνω 
σε κύρια εγκάρσια διαφράγματα, χρησιμοποιούνται κατά 
τον πλου. 

Εκτελούνται μια φορά την εβδομάδα γυμνάσια χειρισμού 
των στεγανών θυρών, παραφωτίδων, επιστομίων και μηχα¬ 
νισμοί κλεισίματος ευδιαίων (μπούνια), εκβολέων στάχτης 
και απορριμμάτων. 

γ) Γίνεται κατά τη διάρκεια του ταξειδιού περιοδική 
επιθεώρηση μια φορά τουλάχιστον την εβδομάδα των στε¬ 
γανών θυρών και όλων των μηχανισμών και των αντίστοιχων 
ενδ εικτών καθώς και όλων των επιστομίων, η καλή λειτουρ¬ 
γία των οποίοον είναι απαραίτητη για να επιτυγχάνεται 
απόλυτη στεγανότητα. Επίσης όλων των επιστομίων που ο 
αερισμός τους είναι απαραίτητος για τον έλεγχο της εγκάρ¬ 
σιας και διαμήκους διαγωγής του πλοίου. 

δ) Όταν πρόκειται για πλοίο που εκτελεί ταξείδι διάρ¬ 
κειας μεγαλύτερης από μια εβδομάδα γίνεται πριν τον από¬ 
πλου του πλοίου πλήρες γυμνάσιο, άλλα δε γυμνάσια ακο¬ 
λουθούν κατά τη διάρκεια του ταξειδιού τουλάχιστον μια 
φορά την εβδομάδα. 

ε) Ελέγχεται ότι είναι κλειστές και κατά τη διάρκεια 
του ταξειδιού οι γιγγλυμωτές και τα λοιπά ανοίγματα τα 
οποία σύμφωνα με τους ισχύοντες Κανονισμούς πρέπει 
να παραμένουν κλειστά. 

στ) Κατά τη σήμανση για εκτέλεση γυμνασίου διαρροής 
αναγγέλλεται το διαμέρισμα που έχει συμβεί η υποτιθέμενη 
διαρροή. 

ζ) Εκτελούνται όλες οι εργασίες ελέγχου και περιορισμού 
της διαρροής που προδιαγράφονται από το εγκεκριμένο 
σχέδιο ελέγχου βλαβών για το συγκεκριμένο διαμέρισμα 
π.χ. χειρισμός στεγανών θυρών, τηλεχειριζομένων επιστο¬ 
μίων απομόνωσης σε στεγανές φράκτες, επιστομίων αντίρ¬ 
ροπης κατάκλυσης (ΟΚΟδδ ΟΟΝΝΕΕΤΙΟΝ λΆΕνΕδ), 
θυρίδων κατακόρυφης κατάκλυσης, επιστομίου ταχείας εκ¬ 
κένωσης κολυμβητικής δεξαμενής κλπ. 

η) Μετά το γυμνάσιο διαρροής με ευθύνη του πλοιάρχου ή 
υποπλοιάρχου γίνεται επίδειξη και ενημέρωση στη χρήση 
των μέσων προσωρινής αποκατάστασης διαρροούν (π.χ. 
ρίπος μακάρωφ, αυτοσχέδιος ρίπος, οθόνινα καλύμματα, 
ξύλινα πλαίσια, τυφλές φλάντζες, αναδιπλούμενα ελασμάτινα 
καλύμματα, σφήνες, τσιμέντο ταχείας πήξεως, τσεμπέρια 
κλπ.). 

θ) Μια φορά το μήνα να γίνεται γυμνάσιο δοκιμής λει¬ 
τουργίας αντλίας απάντλησης κυτών ανάγκης από την 
πηγή ηλεκτρικής ενέργειας ανάγκης ενώ παράλληλα ελέγ¬ 
χονται και δοκιμάζονται όλα τα τηλεχειριζόμενα επιστόμια 
δικτύου απάντλησης κυτών. Επίσης επιδεικνύεται στο προ¬ 
σωπικό μηχανής ο τρόπος εξάντλησης μηχανοστασίου με 
τη βοήθεια του σοοσιβίου κρουνού. 


Β'. Φορτηγά πλοία : 

Σε φορτηγά πλοία γυμνάσιο διαρροής πρέπει να γίνεται 
κατά διαστήματα όχι μεγαλύτερα από ένα μήνα και να περι¬ 
λαμβάνει άνοιγμα και κλείσιμο όλων των στεγανών θυρών, 
παραφωτίδων, δικλείδων, ευδιαίων και άλλων παρομοίων 
ανοιγμάτων. 

Γ'. Επιβατηγά και φορτηγά πλοία : 

1. Οι στεγανές πόρτες, βαλβίδες και λοιπά μηχανικά 
συστήματα των επιβατηγών και φορτηγών πλοίων πρέπει 
να σημαίνονται κατάλληλα θύστε εύκολα να αναγνωρίζονται 
για το σωστό χειρισμό τους, οι δε πλοίαρχοί τους να είναι 
ενήμεροι για τους Κανονισμούς που αφορούν τις στεγανές 
φρακτές και να γνωρίζουν ποιές από αυτές παραμένουν 
ανοικτές ή κλειστές και σε ποιές περιπτώσεις. 

2. Εφόσον το γυμνάσιο διαρροής αφορά και συγκέντρωση 
των επιβατών αυτοί καθοδηγούμενοι από το πλήρωμα και 
φορώντας τις σωσίβιες ζώνες συγκεντρώνονται σε ευρύχωρες 
αίθουσες των ανωτέρο^ν καταστρωμάτων. Στους επιβάτες 
επεξηγείται η σημασία του γυμ.νάσιου και τονίζεται ιδιαίτερα 
η ψυχραιμία που πρέπει να επικρατεί και η υπακοή και 
εκτέλεση των διαταγών που δίνονται από τους υπεύθυνους. 

Άρθρο 12. 

Μηχανισμός κίνησης πηδαλίου - Δοκιμή και Γυμνάσια. 

α) Μέσα στις δώδεκα (12) τελευταίες ώρες πριν την 
αναχώρηση ο μηχανισμός κίνησης πηδαλίου ελέγχεται και 
δοκιμάζεται από το πλήρωμα του πλοίου. Η διαδικασία 
ελέγχου περιλαμβάνει, όπου είναι εφαρμόσιμο, λειτουργία : 
ι) του κύριου μηχανισμού κίνησης πηδαλίου, 
ιι) Του βοηθητικού μηχανισμού κίνησης πηδαλίου, 
ιιι) Του συστήματος ελέγχου από απομακρυσμένη θέση 
του μηχανισμού κίνησης πηδάλιου. 

ιν) Του ενδείκτη της θέσης του πηδαλίου, του τοποθετη¬ 
μένου στη γέφυρα ναυσιπλοΐας. 

ν) Της παροχής ενέργειας κινδύνου, 
νι) Των ενδεικτών γωνίας του πηδάλιου σε σχέση με 
την πραγματική θέση του πηδαλίου. 

νιι) Του συστήματος αναγγελίας διακοπής παροχής ενέρ¬ 
γειας στο σύστημα ελέγχου από απομακρυσμένη θέση του 
μηχανισμού κίνησης πηδαλίου, και 

νιιι) του συστήματος αναγγελίας διακοπής ενέργειας στο 
μηχανισμό κίνησης πηδαλίου. 

β) Οι έλεγχοι και οι δοκιμές περιλαμβάνουν : 

Πλήρη κίνηση του πηδαλίου σύμφωνα με τις απαιτου- 
μενες δυνατότητες του μ,ηχανισμού κίνησης πηδαλίου. 

ιι) Οπτική επιθεώρηση του μηχανισμού κίνησης πηδα¬ 
λίου και των μέσων συνδεσμολογίας του, και 

ιιι) Λειτουργία των μέσων επικοινωνίας μεταξύ γέφυρας 
ναυσιπλοΐας και διαμερίσματος μηχανισμού κίνησης πηδαλίου. 

γ) ι) Απλές οδηγίες λειτουργίας με διάγραμμα που να 
δείχνει τις ενέργειες για αλλαγή τρόπου χειρισμού των 
συστημάτων ελέγχου από απομακρυσμένη θέση του μηχανι¬ 
σμού κίνησης πηδαλίου και των μονάδων ισχύος του μηχα¬ 
νισμού κίνησης πηδαλίου, πρέπει να βρίσκονται μόνιμα στη 
γέφυρα ναυσιπλ.οΐας και στο διαμέρισμα μηχανισμού κίνησης 
πηδαλίου. 

ιι) Όλοι οι Αξιωματικοί τους οποίους αφορά η λειτουργία 
και/ή η συντήρηση του μηχανισμού κίνησης πηδάλιου πρεπει 
να είναι εξοικειωμένοι με τη λειτουργία των συστημάτων 
πηδαλιουχίας που είναι τοποθετημένα στο πλοίο και με τις 
ενέργειες για αλλαγή από το ενα σύστημα στο άλλο. 

δ) Εκτός από τους προαναφερόμενους ελέγχους και δο¬ 
κιμές που περιγράφονται στις παραγράφους α και β του 
άρθρου αυτού γίνονται και γυμνάσια πηδαλιούχησης έκτα¬ 
κτης ανάγκης τουλάχιστο μία φορά κάθε τρεις (3) μήνες 
με σκοπό την εξάσκηση στις ενέργειες πηδαλιούχησης 
έκτακτης ανάγκης. Τα γυμνάσια αυτα περιλαμβάνουν απ 
ευθείας έλεγχο μέσα από το διαμέρισμα του μ.ηχανισμου 
κίνησης πηδαλίου, των μέσων επικοινωνίας μ.ε τη γέφυρα 

ναυσιπλοΐας και όπου είναι εφαρμόσιμο τη λειτουργία των 
εναλλακτικών παροχών ενέρειας. 

ε) Στα πλοία που εχτελούν ταξείδια εσωτερικού ή βραχείς 
διεθνείς πλόες γίνονται οι έλεγχοι και δοκιμές των παραγρά¬ 
φων α και β τουλάχιστον μια φορά την εβδομάδα εκτός αν 
υπάρχουν λόγοι που επιβάλλουν την εκτέλεση σε μικρότερο 
χρόνο. 

στ) Η ημερομηνία κατά την οποία γίνονται οι έλεγχοι 
και οι δοκιμές που καθορίζονται στις παραγράφους α και β 
αυτού του άρθρου και η ημερομηνία και οι λεπτομέρειες 
των γυμνασίων πηδαλιούχηση· έκτακτης ανάγκης, που γί¬ 
νονται σύμφωνα με την παράγραφο δ αυτού του άοΟρου, 
αναγράφονται στο ΒΙΒΛΙΟ ΕΠΙΘΕΩΡΗΣΕΩΝ ΚΑΙ 
ΓΥΜΝΑΣΙΩΝ. 

ζ) Εφόσον στο πλοίο υπάρχει εγκατεστημένος και λει¬ 
τουργεί αυτόματος πιλότος, το χειροκίνητο πηδάλιο δοκιμά¬ 
ζεται μετά από παρατεταμένη χρήση του αυτόματου πιλότου 
και οπωσδήποτε πριν την είσοδο σε περιοχές όπου η ναυσι¬ 
πλοΐα απαιτεί ειδική προσιχή. 

Άρθρο 13. 

Ενημέρωση πληρώματος. 

1. Με την ευκαιρία της εκτέλεσης γυμνάσιου γίνεται ενη¬ 
μέρωση του πληρώματος σε θέματα ασφάλειας του πλοίου. 


Σε περίπτωση αδυναμίας εκτέλεσης κάποιου γυμνασίου 
λόγω δυσμενών καιρικών συνθηκών γίνεται θεωρητική 
ενημέρωση του πληρώμ.ατος στο αντικείμενο αυτό. 

2. Η προβλεπόμενη από το άρθρο 3 του Κανονισμού 
«Ομάδα αντιμετώπισης κινδύνου» εκπαιδεύεται με μέριμνα 
του πλοιάρχου και σε θέματα ασφάλειας του πλοίου σε 
χρόνο ανεξάρτητο από το χρόνο εκτέλεσης των γυμνασίων 
με σκοπό την παραπέρα βελτίωση της ικανότητάς της 
για επιτυχή αντιμετώπιση έκτακτης ανάγκης. 

Άρθρο 14. 

Ενημέρωση επιβατών για τα σωσ ;ικά μ.έσα. 

α) Μετά τον απόπλου του επιβατηγού πλοίου γίνεται 
ανακοίνωση προς τους επιβάτες από τα μεγάφωνα για 
τη θέση που βρίσκονται τα ατομικά σωσίβια, όλα τα άλλα 
σωστικά μέσα και οι σταθμοί συγκέντρωσης των επιβατών. 

β) Μετά την ανακοίνωση αυτή κατάλληλα μέλη του 
πληρώματος κάνουν επίδειξη χρήσηε του ατομικού σωσίβιου 
σε όλους τους κλειστούς χοίρους παραμονής επιβατών 
(σαλόνια όλων των θέσεων), κα'ως επίσης και σε χώρους 
συγκέντρωσης επιβατών στα ανοικτά καταστρώματα. 

γ) Το περίγραμμα της ανακοίνωσης καθορίζεται από 
την Ε.Ε.Π. 

δ) Από τις παραπάνω υποχρεώσεις εξαιρούνται Ε/Γ 
πλοία που εκτελούν τοπικούς πλόες καθώς και κάθε επιβατηγό 
που ο πλους διαρκεί λιγότερο από μισή ώρα. 


Π Α Ρ Α Ρ Τ Η Μ Α 

ΠΛΟΙΟ . 

ΛΙΜΑΝΙ ΑΠΟΠΛΟΥ.ΑΡΙΘ. ΝΙΙΟΑ. 

ΚΟΧ. ΠΙΝΑΚΑΣ ΕΠΙΘΕΩΡΗΣΗΣ ΣΩΣΙΒΙΩΝ ΛΕΜΒΩΝ 

ΕΦΟΔΙΑ ΣΩΣ ΙΒΙΑΣ ΒΑΡΚΑΣ ΑΡΙΘΜΟΣ ΣΩΣΙΒΙΑΣ ΒΑΡΚΑΣ 

ΣΤΟΙΧΕΙΑ ΛΕΜΒΟΥ Νο 1 Νο 2 Νο 3 Νο 4 


1. Διαστάσεις (σε μέτρα ή πόδια). Μ.Π.Β. Μ.ΙΙ.Β. Μ. 11.13. Μ.Π.Β. 

2. Επιτρεπόμενος αριθ. επιβαινόντων. . . . . 

3. Τόπος και υλικό κατασκευής. . . . . 

4. Κυβική χωρητικότητα (σε κυβ. 

μέτρα ή κυβικά πόδια). . . . . 

5. Έτος κατασκευής . . . . 

6. Κωπήλατη . . . . 

7. Μηχανοκίνητη . . . . 

8. Μηχανικά προωθούμενη . . . . 

ΕΦΟΔΙΑ ΛΕΜΒΟΥ ΑΝΑΝΕΩΣΗ- ΑΝΑΝΕΩΣΗ- ΑΝΑΝΕΩΣΗ- ΑΝΑΝΕΩΣΗ- 

ΚΑΤΑΣΤΑΣΗ ΚΑΤΑΣΤΑΣΗ ΚΑΤΑΣΤΑΣΗ ΚΑΤΑΣΤΑΣΗ 
1 2 3 4 5 


9. Κουπιά κωπηλασίας 1 για κάθε 
σέλμα (πάγκος) (το μισό του παραπάνω 
αριθμού, και όχι λιγότερα από 4, για μη¬ 
χανοκίνητες λέμβους). 

10. Κουπιά κωπηλασίας, 2 αμοιβά (δεν 
απαιτούνται για μηχανοκίνητες και μηχα¬ 
νικά προωθούμενες λέμβους). 

11. Κουπί πηδαλιουχίας 1 με παλάμη 
χρωματισμένη με άσπρο χροθμα. 

12. Σκαρμοί ή ισοδύναμο μέσο (2 για 
κάθε σέλμα (πάγκος) και 50% επιπλέον). 

13. Πείροι για κάθε τρύπα εκκένωσης 
συνδεδεμένοι με τη σωσίβια λέμβο με 
σπάγγο ή αλυσίδα. 

14. Αυτόματες βαλβίδες (αντί για 
πείρους). 

15. Τιμόνι συνδεδεμένο με τη σωσίβια 
λέμβο με οίακα (λαγουδέρα). 

16. Σωσίβιο σχοινί (που περιβάλλει 
κυματοειδής και χαλαρά εξωτερικά τη 
σωσίβια λέμβο). 

17. ί ίαρατροπίδια (αριστερά και δεξιά) 
που επιτρέπουν την συγκράτησή ατόμων 
όταν η λέμβος ανατραπεί. 

18. Σχοίνινες χειρολαβές από κουπαστή 
(2 τουλάχιστον). 

1.9. Χειροκίνητη αντλία (1 ). 

20. Κιβώτιο (για διαφύλαξη μικρών 
εφοδίων). 

21. Πεισμάτια (μπαρούμες) αρκετού 
μήκους (2) (Η μιά ασφαλίζεται σταθε¬ 
ρά στην πρύμνη και η άλλη στερεώ¬ 
νεται στην πλιυριά άκρη με στρόφο και 
σκαλμίσκο ώστε να μπορεί να ελευθερού- 
νεται). 

22. Ελαφρά επιπλέοντα ορμίδια (2). 

23. Κόρακας (γάντζος) (1) για τις 
κωπήλατες και (2) για τις μηχανοκίνη¬ 
τες σωσίβιες λέμβους. 

24. Άλμπουρα-εξάρτια-πανιά (γαλβα- 
νισμένα σύρματα και πορτοκαλί πανιά). 
Δεν απαιτούνται για τις μηχανοκίνητες 
και μηχανικά προωθούμενες λέμβους. 

25. Κάλυμμα (χροψατος πολύ θεατού) 
για την προστασία των επιβαινόντων. 

26. Μερίδες τροφής (1 χιλιόγραμμο) 
διπυρίτη ή άλλη τροφή που μπορεί να δια¬ 
τηρηθεί. Γάλα μισό χιλιόγραμμο για κάθε 
άτομο. Οι τροφές τοποθετούνται μέσα σε 
υδατοστεγή δοχεία και κιβώτια. 

27. Πόσιμο νερό (3 λίτρα για κάθε 
άτομο ή 2 λίτρα αν υπάρχει συσκευή 
αφαλάτωσης που παράγει 1 λίτρο για 
κάθε άτομο). Το νερό περιέχεται μέσα σε 
υδατοστεγή δοχεία. 

28. Φωτοβολίδες αλεξιπτώτου (4 
κόκκινου χρώματος). 

29. Βεγγαλικά χεριού (6 κόκκινου 
χρώματος). 

30. Επιπλέοντα καπνογόνα σήματα (2 
που αναδίδουν πορτοκαλί καπνό). 

31. Άντλιον (σέσουλα) (1). 

32. Κάδοι (μπουγέλα) (2). 

33. Τσεκούρια (2) ένα για κάθε άκρη 
της λέμβου. 

34. Φανάρι θύελλας με αρκετό λάδι για 
12 ώρες (1). 

35. Κουτιά με κατάλληλα σπίρτα μέσα 
σε υδατοστεγές κιβώτιο (2). 

36. Πυξίδα κατάλληλη μέσα σε πυξιδο¬ 
θήκη (φωτεινή ή φωτιζόμενη) (1). 

37. Πλωτή άγκυρα (1). 

38. Λάδι 4% λίτρα (1 γαλόνι) (ζοκκό 
ή ιχθυέλαιο ή φυτικό). 

39. Δοχείο λαδιού (1) (κατάλληλο για τη 
διάχυση λαδιού στη θάλασσα με δυνατότη¬ 
τα πρόσδεσής του στην πλωτή άγκυρα). 

40. Κουτάλα και 3 κύπελλα βαθμολο¬ 
γημένα (ανοξείδο^τα). 


4 

:Ι 2 3 4 

41.. ϊ'δατοστεγές κιβώτιο φαρμάκου 

(Παροχής Πρώτων Βοηθειών). - - - 

42. Αδιάβροχος ηλεκτρικός φακός (1) 

(κατάλληλος για σήματα Μόρς με δύο 
αμοιβές στήλες και δύο αμοιβές λυχνίες 

μέσα σε υδατοστεγές κιβώτιο). - — 

43. Καθρέπτης σήμανσης κατά την ημέρα - — - 

44. Μαχαιρίδιο (1) με εργαλείο ανοίγ¬ 
ματος λευκοσιδερένιων κουτιών δεμένο 

στη λέμβο με σπάγγο. - - - 

45. Σψυρίκτρα (1) (ή ισοδύναμο ηχη¬ 
τικό σήμα). - - - 

46. Σειρά με σύνεργα ψαρέματος (1) 

(Καθετή και 6 αγκίστρια). - - - 

47. Πίνακας σημάτων διάσοοσης (εικο¬ 
νογραφημένος). - 

48. Σκάλα μικρού μήκους (ή ά?Λα κα¬ 
τάλληλα μέσα για την αναρρίχηση στη 

λέμβο). - - - 

49. Δεξαμενή καυσίμων (ποσότητα 
καυσίμου αρκετή για τη λειτουργία της 

μηχανής για ένα 24ωρο). - 

50. Φορητοί πυροσβεστήρες (2 για 
κάθε μηχανοκίνητη λέμβο καθώς και 

ένα δοχείο με άμμο). - — — 


Παρατηρήσεις : 

Πλοία των κατηροριών : 

α) Φορτηγά πάνω από 500 κοχ που εκτελούν βραχείς διεθνείς πλόες και αλιευτικά που εκτελούν πλόες έξω από την 
Μεσόγειο δεν είναι υποχρεουμένα να φέρουν τα υπ’ αριθ. 24, 43 και 46 εφόδια που καθορίζονται στον παραπάνω πίνακα. 

β) Φορτηγά πλοία πάνου από 500 κοχ που εκτελούν πλόες εσωτερικού καθώς και φορτηγά πλοία κάτω από 500 κοχ 
ανεξάρτητα από τους πλόες που κάνουν δεν υποχρεώνονται να φέρουν τα υπ’ αριθ. 38, 39, 43, 36, 46, 25 που καθορίζονται 
από τον παρακάτω Πίνακα και αντί για (4) φωτοβολίδες αλεξιπτούτου πρέπει να φέρουν δύο (2). 


(Τόπος) . (Ημερομηνία) 

Ο Υπεύθυνος Αξιωματικός 


19.... 

Ο Πλοίαρχος 


Άρθρο δεύτερο. 

Στους παραβάτες του Κανονισμού αυτού ανεξάρτητα από 
κάθε άλλη Ποινική ή Πειθαρχική ευθύνη, επιβάλλονται οι 
κυρώσεις του άρθρου 45 του Κεφ. Δ' του Ν.Δ. 187/73 
(ΦΕΚ 261Α/73). 

Άρθρο τρίτο. 

Από την έναρξη ισχύος του Διατάγματος αυτού καταργεί- 
ται ο Κανονισμός «περί συναγερμού και γυμνασίων εις τα 
εμπορικά πλοία» που εγκρίθηκε με το Β.Δ. 633/68 (ΦΕΚ 
215 Α'/1968). 


Άρθρο τέταρτο. 

Η ισχύς του Διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του Διατάγματος αυτού. 

Αθήνα, 13 Αυγούστου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

0«1ΪΚ?Ο·Α&3Τί™©ε Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΕΙΦΑΝΙ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





